text: Se video: Majsmark forvandlet til losseplads
  02 oktober 2014 kl. 16.33
  En majsmark ved Rødding er forvandlet til en losseplads, hvor en entreprenør bl.a. har gravet dækrester og glasfiber ned.
  I en cirka 500 meter lang grav under majsene har en entreprenør gravet affald ned, der hører hjemme på en losseplads.
  Men selv om Vejen Kommune er blevet underrettet, har kommunen ikke grebet ind. Og det gør naboerne til marken vrede. De har nemlig drikkevandsboringer lige i nærheden.
  For et år siden anmeldte Henning Rujiters, der er nabo, sagen til Vejen Kommune, men de har kun påbudt entreprenøren at fjerne affald i overfladen. Anmeldelsen om affald i markens muld har de ikke reageret på.
  Hør Henning Rujiters kommentar her og se, hvad Jørgen Bruun, der er formand for teknik- og miljøudvalget i Vejen, siger i 19.30-udsendelsen på TV SYD.
  